Source: http://erdekessegek.hu/index16_els_6.htm
Timestamp: 2019-06-27 10:42:16+00:00

Document:
Papagáj lehet a válóperes tanú
Sanghaj, 2001. június 20. (MTI-Panoráma) - Egy kínai asszony válópert készül indítani férje ellen, mert a család papagája kifecsegte a férfi hûtlenségét. Lapjelentések szerint az asszony a Jangce-parti Csungking városában akkor fogott gyanút, amikor a madár ilyen szavakat szajkózott: "válás", "szeretlek" és "légy türelmes".
Nem lehet kétséges számára, hogy a papagáj "lehallgatta" a férje és annak szeretõje közötti telefonbeszélgetéseket.
Az asszony elmondta, hogy akkor figyelt fel a madár különös "szóhasználatára", amikor hazaérkezett szüleinél tett egyhónapos látogatásáról. Mivel már gyanakodott arra, hogy férjének titkos kedvese van, feltûnt neki, hogy a papagáj különösen akkor lett "beszédes", amikor megszólalt a telefon. Ez csak erõsítette gyanúját.
Végül a a múlt héten elvitte a papagájt egy ügyvédi irodába, hogy megtudakolja: szerepelhet-e tanúként a madár a válóperben. Az ügyvédek nem mutatkoztak különösebben derülátónak, mert amint Vu Ti, az egyik ügyvéd elmagyarázta: "Nem valószínû, hogy a bírák a papagáj szavára hallgatnának." - olvasható a Reuters jelentésében.
A férj alighanem azt fogja szajkózni a bíráknak: ne higyjék a papagáj egyetlen szavát sem.
Bombariadó az Interpolban - használt vécépapír miatt
Lyon, 2001. június 28. (MTI-Panoráma) - Három órányi idõre kiürítették a nemzetközi rendõrszervezet, az Interpol Lyon közelében lévõ fõhadiszállását és lezárták a környékét egy gyanús csomag miatt.
A küldeményben azonban robbanószer helyett a legveszedelmesebb "anyag" emberi ürülék volt.A tûzszerészek a használt vécépapírok mellett találtak még némi rothadt húst, két záptojást és egy üres cigarettásdobozt a csomagban. A pakkot az Egyesült Államokból, Miamiból küldte az Interpolnak egy férfi, akirõl kiderült, hogy már hét éve postázgat rendszeresen hasonlóan "vegyesfelvágott" tartalmú küldeményeket a rendõrszervezetnek - jelentette a Reuters.
Akit eltemettek, ne táncoljon
San José, 2001. július 4. (MTI-Panoráma) - Saját temetését rendezte meg egy Costa Rica-i tanítónõ, hogy életbiztosításának összegét felvehesse. Az Al Dia címû lap feltételezi, hogy egy orvos segítségére lehetett a nõnek a halotti bizonyítvány megszerzésében.
Kezdetben úgy tûnt, hogy a csalás sikeres lesz. A fõvárosban, San Joséban megrendezték az állítólag elhunyt tanítónõ temetését és a "halott" nõvére felvette a 10 538 eurónak megfelelõ biztosítási összeget, miközben a tanítónõ egy idõre "alámerült" Guatemalában. Nem sokkal késõbb azonban lebukott, amikor egy népünnepélyre visszatért Costa Ricába és tánc közben felismerte õt egy régi ismerõse.
San Joséban szerdán áll bíróság elõ a tanítónõ és nõvére. Mindkettõjükre akár nyolc év börtönbüntetés is kiszabható. Az nem derül ki a jelentésbõl, kit földeltek el a tanítónõ helyett.
Kútba esett egy kecske és gazdája - a tûzoltók mentették ki
Dunakeszi, 2001. július 5. (MTI) - Szerencsés kimenetelû, nem mindennapi balesethez riasztották csütörtök délután a tûzoltókat Dunakeszirõl, egy kútba esett kecskét és segítségére sietõ gazdáját kellett a felszínre húzni - közölte Molnár Péter, a Fõvárosi Tûzoltóság szóvivõje az MTI-vel.
Elmondta: egy Stromfeld Aurél utcai kertben egy korábban békésen legelészõ kecske, nem tudni, hogy miként, de belezuhant egy 10 méteres kútba.
A kétségbe esett mekegésre felfigyelt a kecske gazdája, s a középkorú férfi kedvenc háziállatának mentésére sietett.
Nagy elszántsággal lemászott a kút fenekére, ám innen már nem tudott felkapaszkodni.
A családtagok riasztották a tûzoltókat a bajba került férfi kimentésére.
A budapesti IV. kerületi tûzoltóság emberei rövid idõn belül a helyszínre érkeztek, s létre és kötél segítségével kiemelték a gazdát és a megszeppent jószágot a mély kútból. Mindketten épségben, sérülés nélkül úszták meg a kalandot.
A tûzoltókat a megkönnyebbült gazda frissen fejt kecsketejjel kínálta.
Mobiltelefonáló miatt szakadt meg egy repülõ összeköttetése
Prága, 2001. július 11. (MTI-Panoráma) - Potenciálisan veszélyes helyzetet idézett elõ egy csehországi légijáraton egy fegyelmezetlen utas. Hiába szólították fel arra, hogy ne használja mobiltelefonját a Prága és Ostrava között közlekedõ gépen, a nõ tovább telefonált, és ennek eredményeként megszakadt az összeköttetés a gép és az irányítótorony között.
Az ostravai rendõrség a héten közölte: elõreláthatólag bíróság elé állítják a nõt, akirõl bõvebbet azon kívül, hogy külföldi, nem közöltek.
Az eset június 22-én történt. Elõbb a légikisasszony, majd a kapitány szólította fel a lázas telefonálót a csevegés befejezésére, de eredménytelenül.
Amennyiben bíróság elé állítják, a beszédes nõt akár egy évi börtönre is ítélhetik, annak ellenére, hogy a légcsavaros gép végül baj nélkül megérkezett Ostravába - jelentette a Reuters.
Tehén eset(t)
Isztambul, 2001. július 11., (MTI-Panoráma) - Törökországban szokatlan módon került közelebbi ismeretségbe egy szarvasmarhával a 62 éves Ethem Szahin. A férfi békésen szürcsölte kávéját a közép-anatóliai Özkonak egyik kávéházában, amikor a magasból tehén pottyant rá.
A vendég az ijedtségtõl elvesztette az eszméletét, eltört az egyik lába és a testén keletkezett sebet hét öltéssel kellett bevarrni.
A rendõrség megállapította, hogy a szarvasmarha át akart menni a (feltehetõen domboldalba épített) kávéház tetején, de az beszakadt alatta. Szerencsére a tehén nem ért el "telitalálatot", ami, tekintettel a kérõdzõ súlyára, végzetessé válhatott volna a vendég számára.
Arról, hogy az állat szempontjából hogyan végzõdött az eset, nincs tájékoztatás.
Harangcsapta villanyszerelõ
Bécs, 2001. május 11. (MTI-Panoráma) - Harang ütött le egy villanyszerelõt Ausztriában.A szerelõ a 40 méter magas burgenlandi templomtoronyban dolgozott, amikor számára teljesen váratlanul meglendült és megkondult az esti misére invitáló harang.
A 41 éves férfira akkora csapást mért az elektromos vezérlésû harang, hogy elájult. A szerelõt tûzoltóknak kellett lehozniuk a templom tornyából, és helikopterrel szállították kórházba - jelentette a Reuters.
Patkányhalál a divatbemutatón
Sydney, 2001. május 11. (MTI-Panoráma) - Egy állatvédõ csoport vizsgálatot indít egy patkány divatbemutatós halála miatt Ausztráliában. A rágcsáló a Sydney-ben rendezett éves divatbemutató áldozata: agyoncsapta egy függönykarnis.
Az állat nem véletlenül a pincébõl vagy a kanálisból keveredett a kifutószínpadra, hanem a show egyik szereplõjeként csaknem kétszáz patkánytársával együtt. A ruhákat persze nem karcsú patkányok mutatták be a közönségnek, hanem emberek, fõként nõk, akik közül többen viszont ruhakiegészítõként egy-két patkányt is a karjukba kaptak, miközben végiglejtettek a kifutón.
Hogy a rágcsálók ne essenek le a mélybe, a rendezõk átlátszó korlátot emeltek a színpad pereme mentén. A divatmodellek lépteitõl azonban semmi sem védte a patkányokat, és jó pár maneken - fõleg az állatbarátok közül - tartott is attól, hogy esetleg véletlenül rájuk tapos vagy beléjük rúg.
A patkányok szereplése miatt a divatbemutatón jelen volt az állatokkal való kegyetlen bánásmód megelõzésére hivatott brit királyi társaság (Royal Society for the Prevention of Cruelty to Animals), az RSPCA, hogy a rágcsálók testi-lelki épségére éberen felügyeljen. A karnisos patkánytragédia bekövetkezte után a szervezet embere közölte, hogy vizsgálatot indítanak, és leszögezte, hogy vagy fokozni kell az állatok biztonságát a divatbemutatókon, vagy be kell tiltani felléptüket - jelentette az AP.
Süketnéma telefonos zsaroló
Bogota, 2001. május 16. (MTI-Panoráma) - Egy süketnéma férfit vádolnak életveszélyes telefonos zsarolással Kolumbiában. A rendõrség nem bravúros nyomozás eredményeként, hanem egy utcai füles alapján tartóztatta le Juan Guillermo Torrest.
A bírósági tárgyaláson azzal vádolták meg a süketnémát, hogy telefonon többször halálosan megfenyegetett egy üzletembert és 3 millió dollárt követelt tõle.
Az utcai besúgó amúgy - miután megmondta a zsaroló nevét - személyleírást is adott róla: szõkének és kék szemûnek ábrázolta Juan Guillermo Torrest. A rendõrség emberei viszont egy barna hajú, barna szemû Juan Guillermo Torrest állítottak elõ - jelentette a Reuters.
Az eljárás tovább folytatódik Torres ellen, jóllehet idõközben egy törvényszéki orvos is megerõsítette, hogy a vádlott valóban süketnéma.
Hollandiában elítélték a süteményes rablót
Amszterdam, 2001. május 15. (MTI) - Hollandiában 30 havi börtönbüntetésre ítéltek egy szíriai férfit, aki Amszterdamban kábítószerrel átitatott süteménnyel kínált ázsiai turistákat, majd kirabolta õket. A süteményes rablót két rendbeli rablásban találta bûnösnek a bíróság, de a rendõrség feltételezi, hogy két hónap leforgása alatt legalább 13 turistát rabolt ki.
A szíriai Amszterdamban eltévedt, tétova turistákat szemelt ki magának, segítséget ajánlott nekik és hátizsákjából süteménnyel kínálta meg õket. Az áldozatok másnap ébredtek fel, és akkor vették észre, hogy eltûnt a pénzük vagy értéktárgyaik.
A férfit arra is kötelezték, hogy fizessen vissza 1300 dollárnyi összeget, amelyet japán turistáktól lopott el.
A bíróság hangsúlyozta, hogy az ilyen bûncselekmények ártanak Hollandia és az évente 11 millió turistát fogadó holland fõváros hírnevének.
Mézeshetesekre támadó méhek
Szöul, 2001. május 25. (MTI-Panoráma) - Közismert, hogy a méhek szeretik a mézet, de úgy tûnik, a mézesheteseket is, pontosabban a mézeshetekre utazó házaspárokat. Dél-Koreában - Szöul egyik repülõterén - méhraj támadt egy olyan repülõre, amely több tucat frissen egybekelt házaspárt vitt nászútra egy "mézeshét-fellegvárnak" számító szigetre.
A méhek kissé elhamarkodták akciójukat, mert a Boeing 737-es gépen szerencsére még nem ült senki, amikor befurakodtak az utastérbe. Rejtély, hogy a rovarok miért épp a "mézeshetes járatot" választották a betonon veszteglõ jópár, hasonló "illatú" repülõ közül.
A légitársaság tûzoltókkal ûzette ki a méheket a repülõgépbõl. Miután minden méh kiszállt, minden nász- és egyéb utas beszállt, a gép negyven perc késéssel felszállt - jelentette az AP.
Gyorshajtó vak kerékpáros
Barcelona, 2001. június 8. (MTI-Panoráma) - Bicikliversenyen elkövetett gyorshajtásért és gázolásért büntettek meg egy vakot Spanyolországban.A bíróság által pénzbírságra ítélt világtalan egy vakok számára tandemkerékpárokkal és látó "pedáltársakkal" rendezett kerékpár-párversenyen hajtott túl gyorsan és gázolt el egy járókelõ nõt.
A La Vanguardia címû lap beszámolója szerint a közlekedési baleset az észak-spanyolországi Leridában történt. A vak fiatalember és annak látó kísérõje egy kanyarban elvesztették uralmukat tandemjük fölött, és a járdán ütöttek el egy gyalogost.
Az elsõ fokon eljáró bíróság felmentette a vak sportolót azzal az indoklással, hogy egy kerékpárversenynek az ad értelmet, ha a résztvevõk a lehetõ leggyorsabban haladnak. A másodfokon eljáró bíróság szerint azonban egy mégoly nemes versengés sem lehet mentség a közlekedési szabályok felrúgására.
Bolhák miatt zárt be egy bíróság Mallorcán
Palma de Mallorca, 2001. június 12. (MTI) - Bolhavész miatt a spanyol igazságügyi hatóságoknak átmenetileg be kellett zárniuk Mallorca szigetének egyik bírósági épületét.
Palma de Mallorcán, a nyaralósziget központjában lévõ bíróságon és a mellette mûködõ igazságügyi orvostani intézetben több hivatalnok bolhacsípésekre panaszkodott. A bolhákat feltehetõen kóbor macskák hurcolták be, amelyek a bíróság belsõ udvarán tanyáznak.
Az egyik hivatalnok rovarirtóval szórta be az udvart, de ezzel váltotta ki csak igazán a bolhavészt. Mert a kellemetlen rovarok erre tömegével vonultak be a bíróság belsejébe, és ettõl fogva a macskák helyett a hivatalnokokat csipkedték.
Az épület mindaddig zárva marad, amíg nem sikerül alaposan fertõtleníteni.
A szakszervezetek szerint a bíróságon patkányok is garázdálkodnak.
Tömeges babarablás Japánban
Tokió, 2001. június 14. (MTI-Panoráma) - Tömeges babarablás történt Japánban.A rendõrségi közleménye szerint egy 34 éves férfi betört egy játékkereskedésbe és 420 óriásbabát lopott el összesen 2,4 millió jen értékben.
Akciójával bõ tízszeresen kiérdemelheti az "Ali rabló és a negyven baba" címet. Zsákmánya közt van a különcségekért rajongók által ritkaságnak tartott "Tokyo Tower Garamon" is.
A nagy japán babarablás elkövetõje akkor bukott le, amikor néhány példányt el akart adni, jóllehet tettét gyûjtõszenvedélyével magyarázta.
Igazi embriónak nézték a szilikon utánzatot
Granada, 2001. július 12. (MTI) - A spanyolországi Granada közelében lévõ Armilla településen egy járókelõ egy embrióra emlékeztetõ szilikon babát talált. Bevitte az egészségügyi központba, ahol az ügyeletes orvos az elsõ látlelet alapján úgy vélte, hogy egy illegális abortuszból hátramaradt, mintegy kéthónapos embrióról van szó, s beszállíttatta a granadai törvényszéki orvosi intézetbe - írta meg a fantasztikus történetet az AFP francia hírügynökség spanyol igazságügyi források közlése alapján.
Az intézetben két napig alkoholban tárolták az állítólagos embriót, várva a törvényszéki vizsgálatot. Eközben a hatóságok igyekeztek nyomára akadni az "illegális abortusz" elvégzõinek.
A törvényszéki orvosok csak akkor jöttek rá, hogy hatalmas tévedés áldozatai, amikor végre szikével a kezükben nekiláttak a boncolásnak. A szilikon utánzat azonban állítólag valóban tökéletesen imitációja volt egy kéthónapos embriónak. Azonnal leállították a nyomozást is, így mindmáig nem tudni, ki és miért ûzött rossz tréfát az álembrióval.
Cola-automata ölt meg egy diákot - per a Coca Cola ellen
Montreal, 2001. július 13. (MTI) - Eljárást indított a Coca Cola helyi leányvállalata ellen annak a kanadai diáknak a családja, akit halálra nyomott egy eldõlt Cola-automata. A család az egyetemet is beperelte, ahol a tragédia történt.
A 21 éves hallgató 1998-ban a karácsonyi szünet elõtt, az egyetemen elkezdte lökdösni az automatát, feltehetõen azért, hogy ingyen jusson üdítõhöz. A hírek szerint a diákok többször is alkalmazták ezt a módszert.
Kevin Mackle szülei azt sérelmezik, hogy egyetlen ezt tiltó felirat sem volt az automatán, és semmit nem tettek az ellen, hogy azt ne lehessen elmozdítani helyébõl. A szülõk 1 millió kanadai dollár (650 ezer amerikai dollár) kártérítésre tartanak igényt gondatlanság miatt.
Giuseppe Sciortino a szülõk ügyvédje úgy nyilatkozott, hogy a Coca Cola palackozóüzem, amelynek a tulajdonában volt a Vendo nevû automata, valamint az azt forgalmazó amerikai gyártó a Beaver Foods, és a lennoxille-i egyetem is tudatában volt a veszélynek.
Az automata megmozdításához nem kellett herkulesi erõ - mondta az AFP-nek Sciortino ügyvéd, aki hasonló balesetek következtében 35 halálesetrõl és 140 sérültrõl számolt be.
Jogosítvány nélkül 210 felett az autópályán
Salzburg, 2001. július 14. (MTI) - Egy 24 éves osztrák fiatalember óránkénti 210 kilométeres sebességgel száguldott a tauerni autópályán jogosítvány nélkül. Amikor a rendõrjárõröknek sikerült megállítaniuk, bevallotta, hogy soha nem is volt jogosítványa.
Hozzátette még, hogy miután az utóbbi idõben már többször szabtak ki rá "igen magas pénzbüntetést" jogosítvány nélküli vezetés miatt, mostanában "nagyon visszafogta magát" az autózásban.
A klagenfurti fiatalember útitársnõje, egyben a gépkocsi tulajdonosa, elmondta: tudott arról, hogy barátjának nincs jogosítványa, de csak az volt fontos számára, hogy az autóban ne okozzon kárt. Az osztrák rendõrség feljelentést tett mindkettejük ellen.
Asszony számolva jó - mohamedán "kvintogám" per
Kairó, 2001. július 17. (MTI-Panoráma) - Még mohamedán mércével is poligámiát követett el egy egyiptomi üzletember: 24 nõt vett feleségül. Bár sokszor el is vált, feleségeinek létszáma többször mégis meghaladta a megengedettet.
A gazdag üzletember többek között kiskorúakat is elvett feleségül - jóllehet, volt akitõl rekordgyorsan el is vált. Ragab el Szuveirki legrövidebb házassága mindössze hét óra hosszat tartott, mert kiderült, hogy az ara már nem volt szûz.
Az 56 éves áruházláncolat tulajdonos pere csak e héten kezdõdött meg, bár a férfit már májusban letartóztatták, miután ismertté vált, hogy esetenként egyszerre öt feleséggel élt együtt, köztük 16 éven aluliakkal is. Az egyiptomi jog szerint legfeljebb négy felesége lehet egy férfinak, és egyiptomi lány nem köthet házasságot 16. életévének betöltése elõtt.
Az elsõ tárgyalás hamar véget ért: a bíró - miután megtagadta a vádlott óvadék ellenében történõ szabadlábra helyezését, mert a vádlott megvesztegetéssel próbálkozott - elnapolta a per tárgyalását augusztus 18-ra - jelentette a dpa.
Beugrott a víziló medencéjébe - medencén harapta a víziló
Kijev, 2001. július 31. (MTI-Panoráma) - Megharapta a kijevi állatkert egyik vízilova azt a 18 éves lányt, aki feltûnést keresve beugrott a medencéjébe.
A balesetrõl Olena Tkacsenko, az intézmény igazgatónõje számolt be kedden a sajtónak, már csak azért is, hogy eloszlassa azt a tévhitet, hogy mivel a víziló növényevõ, már ártalmatlan is.
Valójában ezt a kiszámíthatatlan állatot ingerelni felette veszélyes, sõt közismert, hogy Afrikában a víziló támadásainak több ember esik áldozatul, mint bármely más állatnak - elsõsorban hatalmas tömegük, másodsorban félelmes fogazatuk miatt.
Jekatyerina, a kijevi víziló áldozata különben maga hívta ki a sorsot. A lány átmászott a két hippopotamust - anyát és gyermekét - övezõ kettõs korláton, majd a nézõk derültségére a medence szélérõl fröcskölni kezdett az állatok felé. Amikor azok erre ügyet sem vetettek, beugrott közéjük a medencébe. Ez már sok volt a csaknem négytonnás, Másának becézett vízilómamának, kitátotta száját és beleharapott a behatoló csípõjébe.
A lányt medencetöréssel, számos sebbel és agyrázkódással szállították kórházba - állapota súlyos, de nem életveszélyes.
"Néhány perc alatt történt az egész, ostoba hencegés volt, semmi más." Az igazgatónõ szerint azonban az esetrõl nem tehet sem az állatkert, sem a feldühített víziló. "Nem lehet rendõrt állítani minden ketrec mellé" - vélekedett az állatkert vezetõje.
Leánykérõ helycserés támadás
London, 2001., július 27. (MTI-Panoráma) - Nem tanácsos meglepetésszerûen beállítani szerelmünkhöz, ha tõle nagyon messze lakunk és vele egyformán gondolkodunk. Ezt saját kárán tanulhatta meg az ausztráliai Ian Livingstone és az észak-angliai Yorkshire városában élõ barátnõje, Amy.
Miután öt éve tartott közöttük a románc, mindketten egyszerre jutottak arra az elhatározásra, hogy meglepetésszerûen felkeresik a másikat. Mint kitûnt, mindketten Szingapúrban, ugyanakkor szálltak át az úticéljuk felé tartó gépre, hogy aztán ugyanúgy 17 600 kilométerre találják magukat a másiktól, mint amikor elindultak.
Ian a megismerkedésük ötödik évfordulójára idõzített látogatáson meg akarta kérni Amy kezét. Kimerülten érkezett meg a hosszú utazás után Yorkshire-be, virággal, egy üveg pezsgõvel és a meglepetésnek szánt jegygyûrûvel: Amy ugyanakkor kopogtatott az õ sydney-i lakásának ajtaján. A fiú csütörtökön számolt be az újságíróknak arról, hogy a hosszú út után kimerülten ledõlt angliai barátnõjének szobájában a kanapéra, majd a telefon csöngése ébresztette: Amy közölte vele, hogy éppen megérkezett hozzá, Sydney-be.
Amy, aki azóta nagynehezen visszaérkezett Angliába, elmondta, hogy elõször rossz tréfának vélte Ian lakótársának közlését arról, hol is van éppen szerelme. "Amikor elmondtam neki, hogy Ianhoz jöttem, elsápadt" - számolt be a kínos pillanatról.
A két szerelmes egyaránt olcsó, nem cserélhetõ jeggyel utazott a másikhoz, így mindketten kénytelenek voltak két hetet "dekkolni" a másik városában, amíg végre valóban találkozhattak.
Võlegényt raboltak a háztatarozók - vesztükre
Szingapúr, 2001. augusztus 13. (MTI-Panoráma) - Szingapúrban egy banda, szakítva a hagyománnyal, nem a menyasszonyt, hanem a võlegényt rabolta el az esküvõt megelõzõ órákban - igaz, nem is a házasodó szépsége motiválta, mint általában a leányrablókat, hanem a pénze.
Taj Teng Joo dúsgazdag üzletembernek milliós összegû váltságdíj megfizetése után még éppen az utolsó pillanatban sikerült odaérnie saját esküvõjére, ahol már mindenki kétségbeesve kereste - elsõsorban persze a menyasszony.
Az emberrablók elõzõleg teherautóba kényszeríttették a võlegényt és hét órán keresztül kocsikáztak vele Szingapúr utcáin, amíg a váltságdíj összegében meg tudtak vele egyezni.
Az emberrablók azonban nem sokáig örülhettek, mert hamarosan elfogta õket a rendõrség. A helyi televízió értesülése szerint a banda tagjai "civilben" lakóházak tatarozásán dolgoznak - jelentette az AFP.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság